**ZATVOR U GOSPIĆU**

**OIB: 22146074849**

**RKP: 3236**

**Zakonski predstavnik: Petar Rukavina, upravitelj**

Temeljem Zakona o proračunu („Narodne novine“ br. 144/21) člancima 81 do 86 te Pravilnikom o polugodišnjem i godišnjem izvještaju o izvršenju proračuna i financijskog plana („Narodne novine“ br. 85/23) propisana je obveza izrade i donošenja polugodišnjeg i godišnjeg izvještaja o izvršenju financijskog plana. Sukladno navedenom, pristupilo se izradi Izvještaja o izvršenju financijskog plana Zatvora u Gospiću za razdoblje od 01.01.2023. do 31.12.2023. godine.

**OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA ZATVORA U GOSPIĆU ZA 2023.G.**

**PRIHODI I PRIMICI**

U promatranom razdoblju ostvareni su ukupni prihodi u iznosu od 3.643.255,82 EUR, što je u odnosu na planirani iznos ostvarenje od 100,13 % te ukupni rashodi u iznosu od 3.609.671,59 EUR, što je u odnosu na planirani iznos ostvarenje od 98,68 %.

Od ukupnih prihoda poslovanja, najveći dio odnosi se na prihode iz nadležnog proračuna za financiranje redovne djelatnosti u iznosu od 3.516.489,25 EUR, što iznosi 99,68% od planiranog.

Prihodi od prodaje proizvoda i izvršenih usluga iznose 65.884,34 EUR i ostvareni su u visini 184,03 % od planiranog.

Prihodi od naknada za priređivanje igara na sreću iznosi 31.625,61 EUR i ostvareni su u visini 90,36 % u odnosu na planirano.

Prihodi od prijenosa između proračunskih korisnika iznose 28.944,45 EUR i ostvareni su u visini 99,98 % u odnosu na planirano, a odnose se na doznačna sredstva sa osnove poticaja u poljoprivredi.

Ostali prihodi, ostvareni su u iznosu 312,17 EUR što iznosi 89,19 % ostvarenog u odnosu na plan. Prihodi se odnose na nastavak rada zatvorenika u vlastitoj djelatnosti.

**RASHODI I IZDACI**

Ukupni rashodi iznose 3.609.671,59 EUR i ostvareni su u visini 98,68 % planiranih rashoda poslovanja.

Unutar rashoda poslovanja, izvršeni su rashodi za zaposlene u iznosu od 2.628.163,02 EUR, što je u odnosu na planirani iznos ostvarenje od 99,94 %. Unatoč povećanju osnovice za plaće, rastu koeficijenata i ostalih materijalnih prava radnika, nije bilo većih odstupanja u izvršenom u odnosu na planirano.

Materijalni rashodi su izvršeni u iznosu od 849.904,32 EUR, što je u odnosu na planirani iznos ostvarenje od 95,63 %. Financijski rashodi su izvršeni u iznosu od 1.160,00 EUR i ostvarenje je 46,64 % od planiranog iznosa.

Od ukupnih rashoda, preostali iznos od 98.818,64 EUR čine rashodi za nabavu nefinancijske imovine, što je u odnosu na planirani iznos ostvarenje od 97,02%.

Prihodi od naknada za priređivanje igara na sreću izvršeni su u iznosu 31.625,61 € što je 90,36 % financijskog plana. Sredstfa su utrošena za projekte udrgue civilnog društva usmjerene pružanju potpore provođenju programa izvršavanja kazne zatvora.

Vlastiti prihodi (izvor 31) – ostvareni su ukupni rashodi 40.745,23 € što čini 61,41 % plana. Sredstva su utrošena za podmirenje rashoda nastalih obavljanjem vlastite djelatnosti kao i u svrhu poboljšaanja standarda života i smještaja zatvorenika u zatvorskim uvjetima.

Vlastiti prihodi (izvor 52) – ostvareni su ukupni rashodi 20.811,50 €, što čini 71,89% plana.

Sredstva su utrošena za podmirenje rashoda nastalih obavljanjem vlastite djelatnosti kao i u svrhu poboljšaanja standarda života i smještaja zatvorenika u zatvorskim uvjetima.

Usporedbom ostvarenja ukupnih prihoda u promatranom razdoblju 2023. godine s istim razdobljem 2022. godine, vidljivo je 20,90 % veće ostvarenje prihoda ove godine, pri čemu su prihodi iz proračuna veći za 20,45 %, a prihodi od prodaje proizvoda i pruženih usluga veći su za 34,26 % dok je prihod od prijenosa između proračunskih korisnika veći za 23,80 %.

U promatranom razdoblju 2023. godine, u odnosu na isto razdoblje 2022. godine, izvršeni rashodi su veći za 19,91 %, pri čemu su rashodi za zaposlene veći za 16,81 %. (povećanja su u skladu s rastom plaća, ostalih materijalnih prava), dok su materijalni rashodi veći za 23,85 % što je rezultat inflacije i rasta cijena roba i usluga. Financijski rashodi veći su u promatranom razdoblju 2023. u odnosu na isto razdoblje 2022. za 44,13%, što je također rezultat većih cijena bankarskih naknada. Rashodi za nabavu nefinancijske imovine veći su za 89,91%, što je rezultat nabave osobnog vozila te uređaja i strojeva u 2023.g.

**PRIJENOS SREDSTAVA IZ PRETHODNE GODINE**

Prijenos sredstava iz prethodne godine ostvaren je u iznosu 21.023,05 € na dan 01.01.2023.g.

Od čega se na izvor 31 (prihod od prodanih proizvoda, pruženih usluga, rabata ) odnosi 13.373,28 €, a na izvor 52 (prihod od ostavrenih poticaja u poljoprivredi) odnosi 7.649,77 €,

a koji služe za podmirenje rashoda nastalih obavljanjem vlastite djelatnosti kao i u svrhu poboljšaanja standarda života i smještaja zatvorenika u zatvorskim uvjetima.

Prijenos sredstava iz 2023. u 2024. godinu iznosio je 54.607,27 €,

od čega se na izvor 31 (prihod od prodanih proizvoda, pruženih usluga, rabata ) odnosi 38.824,55 €, a na izvor 52 (prihod od ostavrenih poticaja u poljoprivredi) odnosi 15.782,72 €,

te će se isti iskoristiti za podmirenje rashoda nastalih obavljanjem vlastite djelatnosti kao i u svrhu poboljšaanja standarda života i smještaja zatvorenika u zatvorskim uvjetima

Izvještaj sastavio:

Voditelj odjela financijsko-knjigovodstvenih poslova

Božica Pavelić